Diari Oficial de la Generalitat Valenciana


Sumari del DOGV 4258, del 28-05-2002 (2002/4815)

Procediment civil número 445/2001. Cèdula de notificació.
---------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/4815


Organisme emissor
:   Jutjat de Primera Instància Número 11 de València

Tipus de document
:   Anunci

Procediment civil número 445/2001. Cèdula de notificació. [2002/F4815]
  
En el juí ordinari 445/2001, que es tramita en este jutjat, promogut per Estructuras y Cimientos Insulares, SA (Ecisa), contra Cubimed, SL, per resolució dictada en el dia de hui i atés l'ignorat parador del demandat, s'ha acordat la notificació de la sentència dictada en estes actuacions per mitjà d'edictes, l'encapçalament i la decisió de la qual són els següents:
  
Sentència número 45/2002
  
València, 12 de febrer de 2002
  
Francisco de Asís Silla Sanchis, magistrat jutge del Jutjat de Primera Instància número 11 de València i el seu partit, ha vist les presents actuacions del juí ordinari, número 445/2001, seguit a instàncies d'Estructuras y Cimientos Insulares, SA (Ecisa), representada pel procurador dels tribunals Jorge Castelló Navarro, i assistida per la lletrada Mónica Nombela Olmo, contra la mercantil Cubimed, SL, declarada en rebel·lia, sobre reclamació de quantitat.
  
Decisió
  
Estime íntegrament la demanda presentada per Estructuras y Cimientos Insulares, SA (Ecisa), representada pel procurador dels tribunals Jorge Castelló Navarro, contra la mercantil Cubimed, SL, declarada en rebel·lia, i declare:
  
1. Que el demandat deu a l'actora la quantitat de quatre milions nou-centes huitanta mil dues-centes huitanta-cinc (4.980.285) pessetes, en concepte de liquidacions abonades per Ecisa als treballadors de Cubimed, SL, per compte d'esta, quantitat que es condemna expressament a pagar a l'actora.
  
2. Que el demandat ha incorregut en diversos incompliments contractuals, pels quals deu les següents quantitats a Ecisa:
  
- En concepte de danys, cinc milions tres-centes seixanta-set mil sis-centes trenta-sis pessetes (5.367.636 pessetes).
  
- En concepte de penalitzacions aplicables per retard en l'execució, retard que abraça fins a la data d'abandó de les obres (14 de març de 2001), dos milions nou-centes noranta-dos mil huit-centes pessetes (2.992.800 pessetes).
  
- En concepte de perjuís, corresponents al major cost d'execució de les obres atés l'abandó de Cubimed, SL, sis milions huit-centes vint-i-sis mil trenta-sis pessetes (6.826.036 pessetes).
  
Les dites quantitats han de reduir-se en l'import d'un milió quatre-centes trenta-nou mil huit-centes quaranta pessetes (1.439.840 pessetes).
  
3. He de condemnar i condemne la demandada a pagar a l'actora els interessos legals de les anteriors quantitats des de la data de la reclamació extrajudicial, que tingué lloc el 4 de maig de 2001.
  
4. Que en pagament de les anteriors quantitats han d'aplicar-se les quantitats retingudes per import de quatre milions huit-centes quaranta-quatre mil quatre-centes quaranta-huit pessetes (4.844.448 pessetes) i l'aval executat per igual import.
  
5. Al pagament de les costes del present juí.
  
Notifiqueu esta resolució a les parts, fent-los saber que esta és recurrible en apel·lació davant de l'Audiència Provincial de València. El recurs s'ha de preparar per mitjà d'un escrit presentat en este jutjat en el termini de cinc dies hàbils comptats des del sendemà de la notificació, limitat a citar la resolució apel·lada i manifestar la voluntat de recórrer, amb expressió dels pronunciaments que impugna.
  
Esta és la meua sentència, que es portarà al llibre de les de la seua classe, i l'oportú testimoni de la qual la secretaria estendrà en les actuacions, definitivament jutjant en primera instància, que pronuncie, mane i firme.